CREDITRA
ఆర్థికలోటు 3.2శాతమే!
న్యూఢిల్లీ, : కొత్త బడ్జెట్‌లో ఆర్థికమంత్రి అరుణ్‌జైట్లీ ఆర్థికలోటును 3.2శాతానికి పరిమితం చేస్తామని ప్రకటించి అందరి ప్రశంసలు పొందారు. అంతకుముందున్న లోటు 3.5శాతం నుంచి 3.2 శాతానికి తెస్తామని ఆపై సంవత్సరాల్లో ఆర్థికలోటును స్థూలదేశీయోత్పత్తిలో మూడుశాతానికి మించ కుండా కట్టడిచేస్తామని ప్రకటించడం మంచి పరిణామంగా కార్పొరేట్లు, ఆర్థికవేత్తలు పేర్కొంటున్నారు.
ఆర్థిక పునరేకీకరణ విధానంలో ఎలాంటి రాజీధోరణలు అవలంభించబోమని, ప్రభుత్వ వ్యయానికి అవ సరాలకు అనుగుణంగానే కొనసాగుతామని తన బడ్జెట్‌ ప్రసం గంలో ఉటంకించారు. రెవెన్యూలోటు 2.1శాతంగా ఉంటుం ది. ప్రస్తుత ఆర్థిక సంవత్సరంలో ఈలోటు 2.3 శాతంగా ఉంది. నికర మార్కెట్‌ పరపతి 3.48 లక్షలకోట్లుగా ఉంది. 2017-18 సంవత్సరంలో 4.1శాతంగా ఉందని బడ్జెట్‌ పద్దు లు చూపిస్తున్నాయి. ఇక ఫైనాన్షియల్‌ రెస్పాన్సిబిలిటీ బడ్జెట్‌ మేనేజ్‌మెంట్‌ చట్టం సమీక్షా ప్యానెల్‌ జిడిపిలో రుణపరపతి నిష్పతి 2023 నాటికి 60శాతంగా ఉండవచ్చని సిఫారసు చేసిందని, ఆర్థికలోటు మాత్రం వచ్చేమూడేళ్లలో మూడుశాతం గా ఉండాలని సిఫారసుచేసింది. ఇక ప్రభుత్వ నికర రుణపరపతి 3.48 లక్షల కోట్లుకాగా స్థూలంగా 5.8లక్షల కోట్లుగా ఉన్నట్లు అంచనావేసారు. స్థూల బైబాక్‌ 75 వేల కోట్లుగా ఉంది. ఇక వివిధ బాండ్లు కాలపరిమితి తీరిన తర్వాత చెల్లించగలిగేవి 1.56 లక్షలుగా ఉంది. ప్రస్తుత ఆర్థిక సంవత్సరంలో కొన సాగిన తరహాలోనే స్థూల రుణపరపతి మొత్తాలున్నట్లు అంచనా. బాండ్‌ మార్కెట్ల ఇన్వెస్టర్లు ఈ రుణ పరపతి ప్రణాళికపై హర్షం ప్రకటిస్తున్నారు. ఆర్థికలోటు కట్టడికి ప్రభుత్వం లక్ష్యసాధన దిశగా ఉందని విశ్లేషిం చారు. మరో 22,500 కోట్ల బైబాక్‌ ప్రతిపాదనలు తీసుకువచ్చింది. భారతీయ రిజర్వుబ్యాంకు రూ.37వేల కోట్ల బాండ్లపై చెల్లింపులు చేయాల్సి ఉంది. ఇందుకోసం కొత్తగా మళ్లీ బైబాక్‌ పథకం ప్రవేశపెడుతోంది.